നാരായണീയം/ദശകം തൊണ്ണൂറ്റിയഞ്ച്
<div class="prose">
<poem>

95.1
ആദൗ ഹൈരണ്യഗർഭീം തനുമവികലജീവാത്മികാമാസ്ഥിതസ്ത്വം
ജീവത്വം പ്രാപ്യ മായാഗുണഗണഖചിതോ വർതസേ വിശ്വയോനേ
തത്രോദ്വൃദ്ധേന സത്ത്വേന തു ഗണയുഗളം ഭക്തിഭാവം ഗതേന-
ഛിത്വാ സത്ത്വം ച ഹിത്വാ പുനരനുപഹിതോ വർതിതാഹേ ത്വമേവ

95.2
സത്ത്വോന്മേഷാത്കദാചിത്ഖലു വിഷയരസേ ദോഷബോധേƒപി ഭൂമൻ
ഭൂയോƒപ്യേഷു പ്രവൃത്തിഃ സതമസി രജസി പ്രോദ്ധതേ ദുർനിവാരാ
ചിത്തം താവദ്ഗുണാശ്ച ഗ്രഥിതമിഹ മിഥസ്താനി സർവാണി രോദ്ധും
തുര്യേ ത്വയ്യേകഭക്തിഃ ശരണമിതി ഭവാൻഹംസരൂപീ ന്യഗാദീത്‌

95.3
സന്തി ശ്രേയാംസി ഭൂയാംസ്യപി രുചിഭിദയാ കർമിണാം നിർമിതാനി
ക്ഷുദ്രാനന്ദാശ്ച സാന്താ ബഹുവിധഗതയഃ കൃഷ്ണ തേഭ്യോ ഭവേയുഃ
ത്വഞ്ചാചഖ്യാഥ സഖ്യേ നനു മഹിതതമാം ശ്രേയസാം ഭക്തിമേകാം
ത്വദ്ഭക്ത്യാനന്ദതുല്യഃ ഖലു വിഷയജുഷാം സമ്മദഃ കേന വാ സ്യാത്‌

95.4
ത്വദ്ഭക്ത്യാ തുഷ്ടബുദ്ധേഃ സുഖമിഹ ചരതോ വിച്യുതാശസ്യ ചാശാഃ
സർവാസ്സ്യുഃ സൗഖ്യമയ്യഃ സലിലകുഹരഗസ്യേവ തോയൈകമയ്യഃ
സോƒയം ഖല്വിന്ദ്രലോകം കമലജഭവനം യോഗസിദ്ധീശ്ച ഹൃദ്യാ
നാകാങ്ക്ഷത്യേതദാസ്താം സ്വയമനുപതിതേ മോക്ഷസൗഖ്യേƒപ്യനീഹഃ

95.5
ത്വദ്ഭക്തോ ബാധ്യമാനോƒപി ച വിഷയരസൈരിന്ദ്രിയാശാന്തിഹേതോ-
ഋഭക്ത്യൈവാക്രമ്യമാണൈഃ പുനരപി ഖലു തൈർദുർബലൈർനാഭിജയ്യഃ
സപ്താർചിർദീപിതാർചിർദഹതി കില യഥാ ഭൂരിദാരുപ്രപഞ്ചം
ത്വദ്ഭക്ത്യോഘേ തഥൈവ പ്രദഹതി ദുരിതം ദുർമദഃ ക്വേന്ദ്രിയാണാം

95.6
ചിത്താർദ്രീഭാവവമുച്ചൈർവപുഷി ച പുലകം ഹർഷബാഷ്പഞ്ച ഹിത്വാ
ചിത്തം ശുദ്ധ്യേത്കഥം വാ കിമു ബഹുതപസാ വിദ്യയാ വീതഭക്തേഃ
ത്വദ്ഗാഥാസ്വാദസിദ്ധാഞ്ജനസതതമരീമൃജ്യമാനോƒയമാത്മാ
ചക്ഷുർവത്തത്ത്വസൂക്ഷ്മം ഭജതി ന തു തഥാഭ്യസ്തയാ തർകകോട്യാ

95.7
ധ്യാനം തേ ശീലയേയം സമതനുസുഖബദ്ധാസനോ നാസികാഗ്ര-
ന്യസ്താക്ഷഃ പൂരകാദ്യൈർജിതപവനപഥശ്ചിത്തപദ്മന്ത്വവാഞ്ചം
ഊർദ്ധ്വാഗ്രം ഭാവയിത്വാ രവിവിധുശിഖിനസ്സംവിചിന്ത്യോപരിഷ്ടാത്‌
തത്രസ്ഥം ഭാവയേ ത്വാം സജലജലധരശ്യാമലം കോമളാംഗം

95.8
ആനീലശ്ലക്ഷ്ണകേശം ജ്വലിതമകരസത്കുണ്ഡലം മന്ദഹാസ-
സ്യന്ദാർദ്രം കൗസ്തുഭശ്രീപരിഗതവനമാലോരുഹാരാഭിരാമം
ശ്രീവത്സാങ്കം സുബാഹും മൃദുലസദുദരം കാഞ്ചനച്ഛായചേലം
ചാരുസ്നിഗ്ധോരുമംഭോരുഹലലിതപദം ഭാവയേയം ഭവന്തം

95.9
സർവാംഗേഷ്വംഗരംഗത്കുതുകമതിമുഹുർദ്ധാരയന്നീശ ചിത്തം
തത്രാപ്യേകത്ര യുഞ്ജേ വദനസരസിജേ സുന്ദരേ മന്ദഹാസേ
തത്രാലീനന്തു ചേതഃ പരമസുഖചിദദ്വൈതരൂപേ വിതന്വ-
ന്നന്യന്നോ ചിന്തയേയം മുഹുരിതി സമുപാരൂഢയോഗോ ഭവേയം

95.10
ഇത്ഥം ത്വദ്ധ്യാനയോഗേ സതി പുനരണിമാദ്യഷ്ടസംസിദ്ധയസ്താ
ദൂരശ്രുത്യാദയോƒപി ഹ്യഹമഹമികയാ സമ്പതേയുർമുരാരേ
ത്വത്സമ്പ്രാപ്തൗ വിലംബാവഹമഖിലമിദം നാദ്രിയേ കാമയേƒഹം
ത്വാമേവാനന്ദപൂർണം പവനപുരപതേ പാഹി മാം സർവതാപാത്‌